Danae - Wikipedia

# Danae

### Diwar Wikipedia, an holloueziadur digor

Danae, gant Jan Gossaert (1527)
Danae hag ar glav alaouret, gant Tizian, awenet gant Metamorfozoù Ovidius , ma weler ar plac'h pa zeu ar glav d'he glebiañ.
Danae hag ar glav aour, livet gant Tintoretto (dibenn ar XVIvet kantved).
Rembrandt zo bet awenet ivez gant mojenn Danae.
Danae, gwelet gant al livourez italian Artemisia Gentileschi.
Danae Gustav Klimt (1907): ar glav-mañ zo erotekoc'h un tamm mat.

Danae (Δανάη / Danáê e gregach) a oa merc'h da Akrisios, roue Argos, ha da Eurydice (merc'h Lakedemon). Mamm an haroz Perseüs e oa ivez.

## [kemmañ] Ar vojenn

Mantret e oa ar roue Akrisios dre ma n'en doa mab ebet. Goulenn a reas neuze digant un orakl hag un hêr a deuje dezhañ. Hag egile da lavarout dezhañ e vije lazhet gant mab e verc'h. Evel-just ne oa ket troet ar roue da c'hortoz taol ar marv re vuan, ha kraouiañ a reas e verc'h en un tour arem, da virout outi a c'henel mab ebet.

An doue Zeus he c'hare e kuzh avat, ha donet a reas un noz en he c'hell e stumm ur glav alaouret (hervez mojennoù all e oa ur bann-heol).

Brazezet e voe ar briñsez gantañ er stumm-se, ha genel a reas Perseüs. Droug a oa er roue avat, met n'en doa ket c'hoant da sachañ warnañ konnar Zeus ma raje droug da vab an doue. Lakaet e voe e verc'h hag e vab-bihan gantañ en un arc'h koad, da ziskouez d'an dud. Goude e voe taolet an arc'h er mor.

Sioulaet e voe ar mor gant Poseidon, war c'houlenn Zeus. Degouezhout a reas mamm ha mab en enez Serifos. Skoazellet e voent gant Dictys, breur ar roue Polydectes, a zesavas Perseus vihan. Ar roue avat a glaskas he rediañ da zimeziñ gantañ. Perseus a oa bet e-keit-se o lazhañ Medusa, a oa o tont en-dro gant penn eben. Pa glevas ar c'heloù e troas ar roue e maen hag e tec'has gant e vamm, hag int war o c'hiz da Argos.

Diwezhatoc'h, eme Vergilius, ez eas Danae da Italia ma savas kêr Ardea. Un tamm bec'h a savas etre he mab-bihan Turnus hag Énéas da c'houzout piv a zimezje gant Lavinia.

## [kemmañ] Oberennoù arzel

Ar glav aour zo bet livet ivez

- gant Mabuse (1527, Alte Pinacotek München),
- gant Tizian (1545, mirdi Naplez),
- gant Tintoretto
- gant Orazio Gentileschi (war-dro 1621, Museum of Art e Cleveland, Ohio, SUA),
- gant e verc'h, Artemisia Gentileschi (mirdi Saint Louis, Missouri, SUA)
- gant Rembrandt (1636, Musée de l'Ermitage)
- gant Giambattista Tiepolo (war-dro 1736, mirdi Stockholm).
- Mademoiselle Lange en Danaé zo ul livadur gant Girodet, livet en 1799 (Insitute of arts e Minneapolis). Ennañ e weler ur vaouez yaouank en he noazh o serriñ en ur ouel c'hlas pezhioù aour a weler okouezhañ eus an neñv . E gwirionez eo ur flemmadenn ouzh ur vaouez displijet gant un oberenn. Gant Girodet eoa bet livet, en 1798, un Danée a zo hiriv er Museum des Bildenden Kunsten e Leipzig.
- gant Gustav Klimt eo bet livet ar vojenn en un doare erotekoc'h 1907-1908, ma weler ar glav aour oc'h en me silañ etre div vorzhed pleget ur vaouez en he noazh, war he dremm doare goursav an embarañ.

## [kemmañ] Pennadoù kenstag

- Taolennoù:
  - Danae hag ar glav alaouret, gant Tizian.
  - Danae, zo ul livadur gant Gustav Klimt.

Dafar ouzhpenn a-fet an tem-mañ a vez kavet e-barzh Wiki Commons
Danae

## [kemmañ] Hag ivez

- Un asteroidenn zo anvet 61 Danaë.

Adtapet diwar "http://br.wikipedia.org../../../d/a/n/Danae.html"

Rummadoù ar bajenn: Mojennoù Hellaz | Serc'hed Zeus

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Български
- Česky
- Cymraeg
- Deutsch
- Ελληνικά
- English
- Español
- Eesti
- Suomi
- Français
- Magyar
- Italiano
- 日本語
- 한국어
- Latina
- Lietuvių
- Nederlands
- ‪Norsk (bokmål)‬
- Polski
- Português
- Română
- Русский
- Simple English
- Slovenščina
- Svenska
- Українська
- 中文